CELEX: 32014R0627
Language: fi
Date: 2014-06-12 00:00:00
Title: Komission asetus (EU) N:o 627/2014, annettu 12 päivänä kesäkuuta 2014 , asetuksen (EU) N:o 582/2011 muuttamisesta sen mukauttamiseksi tekniikan kehitykseen ajoneuvon sisäisellä valvontajärjestelmällä tapahtuvan hiukkasten valvonnan osalta  ETA:n kannalta merkityksellinen teksti

13.6.2014   
            
            
               FI
            
            
               Euroopan unionin virallinen lehti
            
            
               L 174/28
            
         KOMISSION ASETUS (EU) N:o 627/2014,
   annettu 12 päivänä kesäkuuta 2014,
   asetuksen (EU) N:o 582/2011 muuttamisesta sen mukauttamiseksi tekniikan kehitykseen ajoneuvon sisäisellä valvontajärjestelmällä tapahtuvan hiukkasten valvonnan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon moottoriajoneuvojen ja moottorien tyyppihyväksynnästä raskaiden hyötyajoneuvojen päästöjen osalta (Euro VI) ja ajoneuvojen korjaamiseen ja huoltamiseen tarvittavien tietojen saatavuudesta ja asetuksen (EY) N:o 715/2007 ja direktiivin 2007/46/EY muuttamisesta sekä direktiivien 80/1269/ETY, 2005/55/EY ja 2005/78/EY kumoamisesta 18 päivänä kesäkuuta 2009 annetun Euroopan parlamentin ja neuvoston asetuksen (EY) N:o 595/2009 (1) ja erityisesti sen 5 artiklan 4 kohdan ja 12 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 582/2011 (2) säädetään komission velvollisuudesta arvioida dieselhiukkassuodattimen (DPF) suorituskyvyn valvonnan tekninen toteutettavuus puristussytytysmoottoreilla varustettujen ajoneuvojen osalta niin, että suorituskykyä verrataan kyseisen asetuksen liitteen X taulukossa 1 määritettyihin sisäisen valvontajärjestelmän raja-arvoihin (OTL).
            
         
               (2)
            
            
               Komissio on toteuttanut kyseisen arvioinnin ja todennut, että teknologia, jolla pystytään valvomaan dieselhiukkassuodattimen suorituskykyä sisäisiin valvontajärjestelmiin verrattuna, on saatavilla. Arvioinnista käy kuitenkin myös ilmi, että on aiheellista lykätä dieselhiukkassuodattimen suorituskykyvaatimusten täytäntöönpanopäivää, jotta teollisuus saa riittävästi aikaa varmistaa laitteiden saatavuus massatuotantoon sekä laitteiden mukauttaminen ajoneuvoihin. Sen vuoksi on tarpeen muuttaa asetuksen (EU) N:o 582/2011 liitteen I lisäyksessä 9 olevaa taulukkoa 1 niin, että siihen sisällytetään uusi täytäntöönpanopäivä.
            
         
               (3)
            
            
               Lisäksi kipinäsytytysmoottoreiden osalta asetuksen (EU) N:o 582/2011 liitteen I lisäyksessä 9 olevaa taulukkoa 1 olisi muutettava lisäämällä siihen sarake, jossa mainitaan vaatimus valvoa hiilimonoksidipitoisuuksia asetuksen (EU) N:o 582/2011 liitteen X taulukossa 2 asetettuihin sisäisten valvontajärjestelmien raja-arvoihin (OTL) verrattuna, sekä sarake, jossa mainitaan kyseisen asetuksen liitteen X kohdissa 6–6.5.5.1 asetetut käytönaikaisen tehokkuuden vaatimukset.
            
         
               (4)
            
            
               Sen vuoksi asetusta (EU) N:o 582/2011 olisi muutettava.
            
         
               (5)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 582/2011 seuraavasti:
   
               1)
            
            
               Korvataan 4 artiklan 8 kohta seuraavasti:
               ”8.   Dieselhiukkassuodattimen valvonnan osalta voidaan valmistajan pyynnöstä soveltaa liitteessä X olevassa 2.3.3.3 kohdassa vahvistettuja vaihtoehtoisia säännöksiä 31 päivään joulukuuta 2015 saakka uusiin ajoneuvo- ja moottorityyppeihin ja 31 päivään joulukuuta 2016 saakka kaikkiin uusiin ajoneuvoihin, jotka myydään, rekisteröidään tai otetaan käyttöön unionissa.”
            
         
               2)
            
            
               Muutetaan liite I tämän asetuksen liitteen mukaisesti.
            
         2 artikla
   Puristussytytysmoottoreille ja niillä varustetuille ajoneuvoille liitteen I lisäyksessä 9 olevan taulukon 1 kirjaintunnuksen B mukaisesti ennen tämän asetuksen voimaantulon päivämäärää myönnetyt tyyppihyväksynnät pysyvät voimassa kyseisen päivämäärän jälkeen.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 188, 18.7.2009, s. 1.
   
      (2)  Komission asetus (EU) N:o 582/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 595/2009 täytäntöönpanosta ja muuttamisesta raskaiden hyötyajoneuvojen päästöjen osalta (Euro VI) sekä Euroopan parlamentin ja neuvoston direktiivin 2007/46/EY liitteiden I ja III muuttamisesta (EUVL L 167, 25.6.2011, s. 1).
   
      LIITE
      Korvataan asetuksen (EU) N:o 582/2011 liitteen I lisäyksessä 9 oleva taulukko 1 seuraavasti:
      
         
            ”Taulukko 1
         
         
                     Kirjaintunnus
                  
                  
                     NOx:n OBD-kynnysarvo (1)
                     
                  
                  
                     Hiukkasmassan OBD-kynnysarvo (2)
                     
                  
                  
                     CO:n OBD-kynnysarvo (6)
                     
                  
                  
                     IUPR-arvo
                  
                  
                     Reagenssin laatu ja kulutus
                  
                  
                     Käyttöönottopäivät: uudet tyypit
                  
                  
                     Käyttöönottopäivät: kaikki ajoneuvot
                  
                  
                     Viimeinen rekisteröintipäivä
                  
               
                     A
                  
                  
                     Taulukon 1 tai taulukon 2 rivi ’Siirtymävaihe’
                  
                  
                     Suorituskyvyn valvonta (3)
                     
                  
                  
                      
                  
                  
                     Siirtymävaihe (7)
                     
                  
                  
                     Siirtymävaihe (4)
                     
                  
                  
                     31.12.2012
                  
                  
                     31.12.2013
                  
                  
                     31.8.2015 (9)
                     
                     30.12.2016 (10)
                     
                  
               
                     B (11)
                     
                  
                  
                     Taulukon 2 rivi ’Siirtymävaihe’
                  
                  
                      
                  
                  
                     Taulukon 2 rivi ’Siirtymävaihe’
                  
                  
                     Siirtymävaihe (7)
                     
                  
                  
                     Siirtymävaihe (4)
                     
                  
                  
                     1.9.2014
                  
                  
                     1.9.2015
                  
                  
                     30.12.2016
                  
               
                     C
                  
                  
                     Taulukon 1 tai taulukon 2 rivi ’Yleiset vaatimukset’
                  
                  
                     Taulukon 1 rivi ’Yleiset vaatimukset’
                  
                  
                     Taulukon 2 rivi ’Yleiset vaatimukset’
                  
                  
                     Yleinen (8)
                     
                  
                  
                     Yleinen (5)
                     
                  
                  
                     31.12.2015
                  
                  
                     31.12.2016
                  
                  
                      
                  
               
               
      
         (1)  NOx:n OBD-kynnysarvoja koskevat valvontavaatimukset liitteen X taulukon 1 ja 2 mukaisesti.
      
         (2)  Hiukkasmassan OBD-kynnysarvoja koskevat valvontavaatimukset liitteen X taulukon 1 mukaisesti.
      
         (3)  Suorituskyvyn valvontaa koskevat vaatimukset liitteessä X olevan 2.1.1 kohdan mukaisesti.
      
         (4)  Reagenssin laatua ja kulutusta siirtymävaiheessa koskevat vaatimukset liitteessä XIII olevan 7.1.1.1 ja 8.4.1.1 kohdan mukaisesti.
      
         (5)  Reagenssin laatua ja kulutusta koskevat yleiset vaatimukset liitteessä XIII olevan 7.1.1 ja 8.4.1 kohdan mukaisesti.
      
         (6)  CO:n OBD-kynnysarvoja koskevat valvontavaatimukset liitteen X taulukon 2 mukaisesti.
      
         (7)  Käytönaikaista suorituskykysuhdetta (IUPR) siirtymävaiheessa koskevat vaatimukset liitteessä X olevan 6.4.4, 6.5.5 ja 6.5.5.1 kohdan mukaisesti.
      
         (8)  Käytönaikaista suorituskykysuhdetta (IUPR) koskevat yleiset vaatimukset liitteessä X olevan 6 kohdan mukaisesti.
      
         (9)  Kipinäsytytysmoottorit ja niillä varustetut ajoneuvot.
      
         (10)  Puristussytytysmoottorit ja niillä varustetut ajoneuvot.
      
         (11)  Koskee vain kipinäsytytysmoottoreita ja niillä varustettuja ajoneuvoja.”